Държавен вестник, бр. 88, 2010 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  88
(2) Дейностите на специализираните звена 
по ал. 1 се определят с правилника за прила­
гане на закона.“
§ 32. В чл. 53 се правят следните изменения 
и допълнения:
1. Алинея 1 се изменя така:
„(1) Органи на главните, областните, спе­
циализираните административни дирекции, 
специализираната дирекция „Оперативни 
технически операции“, дирекция „Вътрешна 
сигурност“, дирекция „Международно опера­
тивно сътрудничество“, Специализирания отряд 
за борба с тероризма, дирекция „Специална 
куриерска служба“, дирекция „Миграция“, ди­
рекция „Български документи за самоличност“, 
дирекция „Международни проекти“, дирекция 
„Национална система 112“, дирекция „Упра­
вление на собствеността и социални дейности“ 
и на техните структури и звена, както и на 
структурите по чл. 9, ал. 2 и 3 са държавните 
служители.“
2. В ал. 2 след думите „Гранична полиция“ 
съюзът „и“ се заменя със запетая, а след ду­
мите „Вътрешна сигурност“ се поставя запетая 
и се добавя „Специализирания отряд за борба 
с тероризма и звената „Общинска полиция“.
3. Алинея 3 се изменя така:
„(3) Органи за пожарна безопасност и за­
щита на населението са органите на Главна 
дирекция „Пожарна безопасност и защита на 
населението“ и органите на съответните є те­
риториални звена.“
4. Алинея 4 се отменя.
5. Алинея 5 се изменя така:
„(5) Разследващи полицаи са органите по 
ал. 2, назначени на длъжности за разследващи 
полицаи.“
§ 33. В чл. 54 се правят следните изменения:
1. В ал. 4 думите „разследващия полицай“ 
се заменят с „разследващите органи по чл. 52, 
ал. 1, т. 2 и 3 от Наказателно-процесуалния 
кодекс“.
2. В ал. 5 думата „заключението“ се заменя 
с „писменото мнение“.
§ 34. В чл. 58 след думата „предотвратя­
ват“ се поставя запетая и се добавя „пресичат, 
разследват“.
§ 35. В чл. 68, ал. 1 се създава т. 4:
„4. за което има сигнал в ШИС за извърш­
ване на специфичен контрол.“
§ 36. В чл. 69 ал. 2 се изменя така:
„(2) Проверка на превозно средство и на 
вещите, превозвани в него, може да бъде из­
вършена, когато:
1. има данни за извършено престъпление 
или нарушение на обществения ред;
2. има сигнал в ШИС за извършване на 
специфичен контрол.“
§ 37. Създава се чл. 69а:
„Чл. 69а. (1) Полицейските органи могат да 
изземват временно за срок до 30 дни вещ, за 
която има сигнал за издирване в ШИС.
(2) Лицето, в което се намира издирваната 
по ал. 1 вещ, се поканва да я предаде добро­
волно, за което се съставя протокол.
(3) При отказ на лицето да предаде вещта 
по ал. 1, тя се изземва временно за срок до 
30 дни, за което се съставя протокол. Протоко­
лът се подписва от лицето, в което е открита 
вещта, и от един свидетел. Копие от протокола 
се предоставя на лицето.
(4) Отказът или невъзможността на лицето 
да подпише протокола се удостоверява с подпис 
на един свидетел.
(5) За срока на временното изземване 
вещ­та се съхранява в съответната структура 
на Министерството на вътрешните работи, от 
която е иззета.
(6) След съставяне на протокола по ал. 3 
той се представя незабавно, но не по-късно 
от 24 часа, за утвърждаване от прокурор в 
окръжната прокуратура по местоизземване на 
вещта. За изземването се уведомява държавата, 
въвела сигнала за издирване в ШИС.
(7) Уведомяването на държавата, въвела 
сигнала за издирване в ШИС, се извършва от 
дирекция „Международно оперативно сътруд­
ничество“.
(8) Ако в срока по ал. 3 не бъде получена 
молба за правна помощ или друг акт на ком­
петентен орган от държавата, въвела сигнала за 
издирване на вещта в ШИС, вещта в петдневен 
срок се връща на лицето, от което е иззета, 
с разрешение на окръжната прокуратура по 
местоизземване на вещта, освен ако:
1. тя е предмет или средство за извършване 
на престъпление на територията на Република 
България;
2. тя e доказателство, обект на обезпечител­
ни мерки или предаването є може да затрудни 
наказателно производство, образувано в Репу­
блика България;
3. притежаването є е забранено по законите 
на Република България.
(9) Когато собствеността върху вещта е при­
добита добросъвестно, тя се връща на лицето, 
от което е иззета, с разрешение на окръжната 
прокуратура по местонамирането є. За връщане­
то на вещта незабавно се уведомява държавата, 
въвела сигнала за издирването є в ШИС.
(10) В случаите по ал. 8, т. 1 – 3 вещта се 
предава по реда на Наказателно-процесуалния 
кодекс за целите на наказателното производство.
(11) Изгубената вещ се предава на държавата, 
въвела сигнала за издирването є в ШИС, освен 
ако попада в категориите по ал. 8, т. 1 – 3 и 
ал. 9.
(12) Изгубена вещ, която не бъде потърсена 
от държавата, въвела сигнала за издирването є 
в ШИС в срока по ал. 2, се смята за изоставена 
в полза на държавата.“
§ 38. В чл. 72 се правят следните изменения 
и допълнения:
1. Създава се нова ал. 2: